**Историја**

**Материјал за учење во временска рамка од 11.03.2020 до 24.03.2020 година.**

***Час 51. Повторување***

Учениците ќе повторуваат материјалот и треба да знаат: за потеклото и територијата на Власите, за обичаите и начинот на животот на Власите во Македонија, да можат да ги објаснуваат позитивните одлики на Власите: работливоста, штедливоста и вештината во сточарството и преработката на добиточните производи. Учениците треба да одговарат на прашањата во учебникот стр.96-97 и да напишат краток есеј за Власите.

Домашна задача- даго систематизираат наученото и објаснат непознати зборови.

***Час 52. Повторување*** ***на тема бр 6„ Македонија во развиениот и доцниот среден век”***

Повторување на тема бр 6„Македонија во развиениот и доцниот среден век” може да се реализира, при што ќе биде изведен Квиз. За време на повторувањето на тема учениците ќе имаат можност да ги систематизираат своите знаења за овој дел од историјата. Учениците треба да знаат: за самостојните владетели во Македонија во XIII век, за кризата во Византиската империја и формирањето на феудалните држави во Македонија, за феудалното кнежевство на Добромир Хрс, Стрез и Алексиј Слав, да прават разлика помеѓу кнежевствата на Јован Углеша и Волкашин, за териториите до каде им се протегале државите, за опасноста од Османлиите, знаат за решавачката битка кај реката Марица, за македонската државата и последниот крал на Македонија кралот Марко, знаат што значи вазален однос, за потпаѓањето на Македонија под османска власт, знаат за развојот на книжевноста, архитектурата, уметноста и музичката култура во Македонија, знаат за потеклото, територијата и начинот на живот на Власите во Македонија.

***Час 53. Византија од XII-XV век .***

Учениците треба внимателно да ги прочитаат соодветни страни во учебникот (67-68). Учениците можат истражуваат со помош на географската карта и историскиот атлас, анализираат текст и фотографии поврзани со Византија од XII-XV век. из учебника, во своите тетратки, како дел од планот учениците да опишат: Византија во XII век, потпаѓање на Византија под власта на Латините, обновување на Византиската Империја, потпаѓање на Византиската Империја под власта на Османлиите. Учениците можат да пребаруваат податоци од интернет страните: http//mk.wikipedija.org/wiki. Прашање – Зошто пропаднала Византиската Империја (причини)?. Учениците на карта можат да ги пронаоѓаат латинските држави кои никнале на територија на Византија, да раскажат за навлегувањето на Османлиите во Константинопол, што се случило со Константинопол по окупација( каде се наоѓа денес и како се вика), треба да проанализираат за најзначајните настани и пропаѓањето под власта на Османлиите, за повиците за помош до западноевропските земји кои не давале резултат (Прашање-зошто и тие се плашеле од Османлиите?), да направаат заклучок за промени во секојдневието по пропаѓањето под власта на Османлиите. Да направат Грозд каде ги изнесат своите познавања за Византија од XII-XV век, подредат податоци и донесат заклучоци.

Домашна задача- да ја научат лекција, да одговарат на прашањата.

***Час 54. Подем на Бугарија и Србија***

Учениците треба внимателно да ги прочитаат соодветни страни во учебникот (69-70). Учениците можат истражуваат со помош на географската карта и историскиот атлас, анализираат текст и фотографии из учебника, во своите тетратки, како дел од планот учениците да опишат: Второ бугарско царство: Петар и Асен, Калојан. Создавање на српската држава: Стефан Немања, Стефан Првовенчани, Цар Душан. Учениците можат да пребаруваат податоци од интернет страните: http//mk.wikipedija.org/wiki. Учениците треба да научат за подем на Бугарија и Србија,( Прашање – На каков начин Бугарија и Србија се создале и се зајакнале своите држави?), според географска картата, по хронолошки ред, да ги посочуваат териториите кои биле завземени од бугарските владетели и ги набројуваат српските проширувања, објаснуваат за востанието на браќата Петар и Асен и нивната борба со Византија, ги набројуваат и раскажуваат за бугарските цареви, треба да направаат Т-табела за освојувањата, да проанализираат за постигнатиот напредок на Бугарската и Српската држава, за разликата помеѓу нив, за промени во секојдневието предизвикани со подпаѓањето на Бугарија и Србија под османлиската власт, да ги подредат податоци и донесат заклучоци.

Домашна задача- да ја научат лекција, да одговарат на прашањата.